Ericu950/Stoicheia-meter-silver huggingface dataset:
πάλιν δὲ πρὸς αὐτὸν εἰσελθὼν καὶ θεασάμενος ἐκπωμάτων χρυσῶν καὶ ἀργυρῶν πλῆθος ἀνεβόησεν , οὐκ ἔστιν ἐν σοὶ τύραννος , ὃς ἀφ ὧν λαμβάνεις ἀπ ἐμοῦ ποτηρίων τοσούτων φίλον οὐδένα σεαυτῷ πεποίηκας .
χρήματα δὲ εἰσπράττων τοὺς Συρακουσίους , εἶτα ὁρῶν ὀδυρομένους καὶ δεομένους καὶ λέγοντας ὡς οὐκ ἔχουσιν , ἐκέλευσεν ἕτερα πράττειν , καὶ δὶς ἢ τρὶς τοῦτο ἐποίησεν ·
ἐπεὶ δὲ προστάξας πλείονα γελᾶν ἤκουσεν αὐτοὺς καὶ σκώπτειν ἐν ἀγορᾷ περιιόντας , ἐκέλευσε παύσασθαι ·
νῦν γὰρ οὐδὲν ἔχουσιν , εἶπεν , ὅτε καταφρονοῦσιν ἡμῶν .
τῆς δὲ μητρὸς αὐτοῦ παρήλικος μὲν οὔσης δοθῆναι δὲ ἀνδρὶ βουλομένης , ἔφη τοὺς μὲν τῆς πόλεως βιάσασθαι νόμους δύνασθαι , τοὺς δὲ τῆς φύσεως μὴ δύνασθαι .
πικρῶς δὲ τοὺς ἄλλους κακούργους κολάζων , ἐφείδετο τῶν λωποδυτῶν , ὅπως παύσωνται οἱ Συρακούσιοι τοῦ δειπνεῖν καὶ μεθύσκεσθαι μετ ἀλλήλων .
ξένου δέ τινος ἰδίᾳ φράσειν φάσκοντος αὐτῷ καὶ διδάξειν ὅπως προειδήσει τοὺς ἐπιβουλεύοντας , ἐκέλευσεν εἰπεῖν ·
ἐπεὶ δὲ προσελθών , δός , εἶπε , μοι τάλαντον , ἵνα δόξῃς ἀκηκοέναι τὰ σημεῖα τῶν ἐπιβουλευόντων , ἔδωκε προσποιούμενος ἀκηκοέναι καὶ θαυμάζων τὴν μέθοδον τοῦ ἀνθρώπου .
πρὸς δὲ τὸν πυθόμενον εἰ σχολάζοι , μηδέποτε , εἶπεν , ἐμοὶ τοῦτο συμβαίη .
δύο δὲ ἀκούσας νεανίσκους πολλὰ βλάσφημα περὶ αὐτοῦ καὶ τῆς τυραννίδος εἰρηκέναι παρὰ πότον , ἀμφοτέρους ἐκάλεσεν ἐπὶ δεῖπνον ὁρῶν δὲ τὸν μὲν παροινοῦντα καὶ ληροῦντα πολλά , τὸν δὲ σπανίως καὶ μετ εὐλαβείας ταῖς πόσεσι χρώμενον , ἐκεῖνον μὲν ἀπέλυσεν ὡς φύσει παροινήσαντα καὶ διὰ μέθην κακολογήσαντα , τοῦτον δὲ ἀνεῖλεν ὡς δύσνουν καὶ πολέμιον ἐκ προαιρέσεως .
αἰτιωμένων δέ τινων , ὅτι τιμᾷ καὶ προάγεται πονηρὸν ἄνθρωπον καὶ δυσχεραινόμενον ὑπὸ τῶν πολιτῶν , ἀλλὰ καὶ βούλομαι , εἶπεν , εἶναι τὸν ἐμοῦ μᾶλλον μισούμενον .
ἐπεὶ δὲ Κορινθίων πρέσβεις δῶρα διδόντος αὐτοῦ παρῃτοῦντο διὰ τὸν νόμον , ὃς οὐκ εἴα δῶρα λαμβάνειν παρὰ δυνάστου πρεσβεύοντας , δεινὸν ἔφη πρᾶγμα ποιεῖν αὐτούς , ὃ μόνον αἱ τυραννίδες ἀγαθὸν ἔχουσιν ἀναιροῦντας καὶ διδάσκοντας ὅτι καὶ τὸ εὖ παθεῖν ὑπὸ τυράννου φοβερόν ἐστιν .
ἀκούσας δέ τινα τῶν πολιτῶν χρυσίον ἔχειν οἴκοι κατορωρυγμένον ἐκέλευσεν ἐνεγκεῖν πρὸς αὐτὸν ἐπεὶ δὲ παρακλέψας ὀλίγον ὁ ἄνθρωπος καὶ μεταστὰς εἰς ἑτέραν πόλιν ἐωνήσατο χωρίον , μεταπεμψάμενος αὐτὸν ἐκέλευσε πᾶν ἀπολαβεῖν , ἠργμένον χρῆσθαι τῷ πλούτῳ καὶ μηκέτι ποιοῦντα τὸ χρήσιμον ἄχρηστον .
ὁ δὲ νεώτερος Διονύσιος ἔλεγε πολλοὺς τρέφειν σοφιστάς , οὐ θαυμάζων ἐκείνους ἀλλὰ δι ἐκείνων θαυμάζεσθαι βουλόμενος .
πολυξένου δὲ τοῦ διαλεκτικοῦ φήσαντος αὐτὸν ἐξελέγχειν , ἀμέλει τοῖς λόγοις , εἶπεν , ἐγὼ δέ σε τοῖς ἔργοις ἐλέγχω ·
τὰ γὰρ σεαυτοῦ καταλιπὼν ἐμὲ καὶ τὰ ἐμὰ θεραπεύεις .
ἐκπεσὼν δὲ τῆς ἀρχῆς , πρὸς μὲν τὸν εἰπόντα , τί σε Πλάτων καὶ φιλοσοφία ὠφέλησε 0 ;
τὸ τηλικαύτην , ἔφη , τύχης μεταβολὴν ῥᾳδίως ὑπομένειν 0 .
ἐρωτηθεὶς δὲ πῶς ὁ μὲν πατήρ αὐτοῦ πένης ὢν καὶ ἰδιώτης ἐκτήσατο τὴν Συρακουσίων ἀρχήν , αὐτὸς δὲ ἔχων καὶ τυράννου παῖς ὢν πῶς ἀπέβαλεν ·
ὁ μὲν πατήρ , ἔφη , μισουμένης δημοκρατίας ἐνέπεσε τοῖς πράγμασιν , ἐγὼ δὲ φθονουμένης τυραννίδος 0 .
ὑπὸ ἄλλου δὲ τὸ αὐτὸ τοῦτο ἐρωτηθείς , ὁ πατήρ , ἔφη , μοι τὴν τυραννίδα τὴν ἑαυτοῦ κατέλιπεν , οὐ τὴν τύχην .
ἀγαθοκλῆς υἱὸς ἦν κεραμέως ·
γενόμενος δὲ κύριος Σικελίας καὶ βασιλεὺς ἀναγορευθεὶς εἰώθει κεραμεᾶ ποτήρια τιθέναι παρὰ τὰ χρυσᾶ , καὶ τοῖς νέοις ἐπιδεικνύμενος λέγειν ὅτι τοιαῦτα ποιῶν πρότερον νῦν τοιαῦτα ποιεῖ διὰ τὴν ἐπιμέλειαν καὶ τὴν ἀνδρείαν .
πολιορκοῦντος δὲ πόλιν αὐτοῦ , τῶν ἀπὸ τοῦ τείχους τινὲς ἐλοιδοροῦντο λέγοντες ὅτι , ὦκεραμεῦ , τὸν μισθὸν πῶς ἀποδώσεις τοῖς στρατιώταις ;
ὁ δὲ πρᾶος καὶ μειδιῶν εἶπεν , αἴκα ταύταν ἕλω .
λαβὼν δὲ κατὰ κράτος ἐπίπρασκε τοὺς αἰχμαλώτους καὶ ἔλεγεν , ἐάν με πάλιν λοιδορῆτε , πρὸς τοὺς κυρίους ὑμῶν ἔσται μοι ὁ λόγος .
ἐγκαλούντων δὲ τοῖς ναύταις αὐτοῦ τῶν Ἰθακησίων , ὅτι τῇ νήσῳ προσβαλόντες τῶν θρεμμάτων τινὰ ἀπέσπασαν , ὁ δὲ ὑμέτερος , ἔφη , βασιλεὺς ἐλθὼν πρὸς ἡμᾶς , οὐ μόνον τὰ πρόβατα λαβὼν ἀλλὰ καὶ τὸν ποιμένα προσεκτυφλώσας ἀπῆλθε .
δίων ὁ Διονύσιον ἐκβαλὼν ἐκ τῆς τυραννίδος , ἀκούσας ἐπιβουλεύειν αὐτῷ Κάλλιππον , ᾧ μάλιστα τῶν φίλων καὶ ξένων ἐπίστευεν , οὐχ ὑπέμεινεν ἐλέγξαι βέλτιον εἶναι φήσας ἀποθανεῖν ἢ ζῆν μὴ μόνον τοὺς πολεμίους ἀλλὰ καὶ τοὺς φίλους φυλαττόμενον .
ἀρχέλαος αἰτηθεὶς παρὰ πότον ποτήριον χρυσοῦν ὑπό τινος τῶν συνήθων οὐ μὴν ἐπιεικῶν , ἐκέλευσεν Εὐριπίδῃ τὸν παῖδα δοῦναι ·
θαυμάσαντος δὲ τοῦ ἀνθρώπου , σὺ μὲν γάρ εἶπεν , αἰτεῖν , οὗτος δὲ λαμβάνειν ἄξιός ἐστι καὶ μὴ αἰτῶν .
ἀδολέσχου δὲ κουρέως ἐρωτήσαντος αὐτόν , πῶς σε κείρω ;
σιωπῶν , ἔφη .
τοῦ δὲ Εὐριπίδου τὸν καλὸν Ἀγάθωνα περιλαμβάνοντος ἐν τῷ συμποσίῳ καὶ καταφιλοῦντος ἤδη γενειῶντα , πρὸς τοὺς φίλους εἶπε , μὴ θαυμάσητε ·
τῶν γὰρ καλῶν καὶ τὸ μετόπωρον καλόν ἐστιν .
ἐπεὶ δὲ Τιμόθεος ὁ κιθαρῳδὸς ἐλπίσας πλείονα , λαβὼν δὲ ἐλάττονα , δῆλος ἦν ἐγκαλῶν αὐτῷ , καί ποτε ᾄδων τουτὶ τὸ κομμάτιον , σὺ δὲ τὸν γηγενέταν ἄργυρον αἰνεῖς , ἀπεσήμαινεν εἰς ἐκεῖνον 0 ·
ὑπέκρουσεν ὁ Ἀρχέλαος αὐτῷ σὺ δέ γε αἰτεῖς .
ὕδωρ δέ τινος αὐτοῦ κατασκεδάσαντος , ὑπὸ τῶν φίλων παροξυνόμενος ἐπὶ τὸν ἄνθρωπον , ἀλλ οὐκ ἐμοῦ , φησίν , ἀλλ ἐκείνου κατεσκέδασεν ὃν ἔδοξεν ἐμὲ εἶναι .
φίλιππον τὸν Ἀλεξάνδρου πατέρα Θεόφραστος ἱστόρηκεν οὐ μόνον μέγαν μεταξὺ τῶν βασιλέων , ἀλλὰ καὶ τῇ τύχῃ καὶ τῷ τρόπῳ μείζονα γενέσθαι καὶ μετριώτερον .
ἀθηναίους μὲν οὖν μακαρίζειν ἔλεγεν , εἰ καθ ἕκαστον ἐνιαυτὸν αἱρεῖσθαι δέκα στρατηγοὺς εὑρίσκουσιν αὐτὸς γὰρ ἐν πολλοῖς ἔτεσιν ἕνα μόνον στρατηγὸν εὑρηκέναι , Παρμενίωνα .
πολλῶν δὲ κατορθωμάτων αὐτῷ καὶ καλῶν ἐν μιᾷ ἡμέρᾳ προσαγγελθέντων , ὦ τύχη , εἶπε , μικρόν τι μοι κακὸν ἀντὶ τῶν τοσούτων καὶ τηλικούτων ἀγαθῶν ποίησον .
ἐπεὶ δὲ νικήσαντι τοὺς Ἕλληνας αὐτῷ συνεβούλευον ἔνιοι φρουραῖς τὰς πόλεις κατέχειν , ἔφη μᾶλλον πολὺν χρόνον ἐθέλειν χρηστὸς ἢ δεσπότης ὀλίγον καλεῖσθαι 0 .
τὸν δὲ λοίδορον ἐξελάσαι τῶν φίλων κελευόντων , οὐκ ἔφη ποιήσειν , ἵνα μὴ περιιὼν ἐν πλείοσι κακῶς λέγῃ .
σμικύθου δὲ Νικάνορα διαβάλλοντος ὡς ἀεὶ κακῶς λέγοντα τὸν Φίλιππον καὶ τῶν ἑταίρων οἰομένων δεῖν μεταπέμπεσθαι καὶ κολάζειν , ἀλλὰ μήν , ἔφη , Νικάνωρ οὐ φαυλότατός ἐστι Μακεδόνων ἐπισκεπτέον οὖν , μή τι γίνεται παρ ἡμᾶς .
ὡς οὖν ἔγνω τὸν Νικάνορα θλιβόμενον ἰσχυρῶς ὑπὸ πενίας ἠμελημένον δὲ ὑπ αὐτοῦ , προσέταξε δωρεάν τινα αὐτῷ δοθῆναι .
πάλιν οὖν τοῦ Σμικύθου λέγοντος ὅτι θαυμαστὰ περὶ αὐτοῦ πρὸς ἅπαντας ἐγκώμια λέγων ὁ Νικάνωρ διατελεῖ , ὁρᾶτε οὖν , εἶπεν , ὅτι παρ ἡμᾶς αὐτούς ἐστι καὶ τὸ καλῶς καὶ τὸ κακῶς ἀκούειν .
τοῖς δὲ τῶν Ἀθηναίων δημαγωγοῖς ἔφη χάριν ἔχειν , ὅτι λοιδοροῦντες αὐτὸν βελτίονα ποιοῦσι καὶ τῷ λόγῳ καὶ τῷ ἤθει ·
πειρῶμαι γὰρ αὐτοὺς ἅμα καὶ τοῖς λόγοις καὶ τοῖς ἔργοις ψευδομένους ἐλέγχειν .
τῶν δὲ Ἀθηναίων , ὅσοι περὶ Χαιρώνειαν ἑάλωσαν , ἀφεθέντων ὑπ αὐτοῦ δίχα λύτρων , τὰ σὲ ἱμάτια καὶ στρώματα προσαπαιτούντων καὶ τοῖς Μακεδόσιν ἐγκαλούντων , γελάσας ὁ Φίλιππος εἶπεν , οὐ δοκοῦσιν ὑμῖν Ἀθηναῖοι νομίζειν ἐν ἀστραγάλοις ὑφ ἡμῶν νενικῆσθαι ;
τῆς δὲ κλειδὸς αὐτῷ καταγείσης ἐν πολέμῳ καὶ τοῦ θεραπεύοντος ἰατροῦ πάντως τι καθ ἡμέραν αἰτοῦντος , λάμβανε , ἔφη , ὅσα βούλει ·
τὴν γὰρ κλεῖν ἔχεις .
δυοῖν δὲ ἀδελφῶν Ἀμφοτεροῦ καὶ Ἑκατεροῦ , τὸν μὲν Ἑκατερὸν ἔμφρονα καὶ πρακτικὸν ὁρῶν , τὸν δὲ Ἀμφοτερὸν εὐήθη καὶ ἀβέλτερον ἔφη τὸν μὲν Ἑκατερὸν ἀμφότερον εἶναι , τὸν δὲ Ἀμφοτερὸν οὐδέτερον 0 1 2 .
τοὺς δὲ συμβουλεύοντας αὐτῷ πικρῶς χρῆσθαι τοῖς Ἀθηναίοις ἀτόπους ἔλεγεν εἶναι κελεύοντας ἄνθρωπον ὑπὲρ δόξης πάντα ποιοῦντα καὶ πάσχοντα ἀποβαλεῖν τὸ τῆς δόξης θέατρον .
γενόμενος δὲ κριτὴς δυοῖν πονηρῶν ἐκέλευσε τὸν μὲν φεύγειν ἐκ Μακεδονίας τὸν δὲ ἕτερον διώκειν .
μέλλων δὲ καταστρατοπεδεύειν ἐν χωρίῳ καλῷ καὶ πυθόμενος ὅτι χόρτος οὐκ ἔστι τοῖς ὑποζυγίοις , οἷος , εἶπεν , ὁ βίος ἡμῶν ἐστίν , εἰ καὶ πρὸς τὸν τῶν ὄνων καιρὸν ὀφείλομεν ζῆν ;
φρούριον δέ τι βουλόμενος λαβεῖν ὀχυρόν , ὡς ἀπήγγειλαν οἱ κατάσκοποι χαλεπὸν εἶναι παντάπασι καὶ ἀνάλωτον , ἠρώτησεν εἰ χαλεπὸν οὕτως ἐστίν , ὥστε μη δὲ ὄνον προσελθεῖν χρυσίον κομίζοντα .
τῶν δὲ περὶ Λασθένην τὸν Ὀλύνθιον ἐγκαλούντων καὶ ἀγανακτούντων , ὅτι προδότας αὐτοὺς ἔνιοι τῶν περὶ τὸν Φίλιππον ἀποκαλοῦσι , σκαιοὺς ἔφη φύσει καὶ ἀγροίκους εἶναι Μακεδόνας καὶ τὴν σκάφην σκάφην λέγοντας .
τῷ δὲ υἱῷ παρῄνει πρὸς χάριν ὁμιλεῖν τοῖς Μακεδόσι , κτώμενον ἑαυτῷ τὴν παρὰ τῶν πολλῶν δύναμιν , ἕως ἔξεστι βασιλεύοντος ἄλλου φιλάνθρωπον εἶναι .
συνεβούλευε δὲ τῶν ἐν ταῖς πόλεσι δυνατῶν καὶ τοὺς ἀγαθοὺς φίλους κτᾶσθαι καὶ τοὺς πονηρούς , εἶτα οἷς μὲν χρῆσθαι οἷς δ ἀποχρῆσθαι 0 .
πρὸς δὲ Φίλωνα τὸν Θηβαῖον εὐεργέτην αὐτοῦ γενόμενον καὶ ξένον , ὁπηνίκα διῆγεν ἐν Θήβαις ὁμηρεύων , ὕστερον δὲ μηδεμίαν παρ αὐτοῦ δωρεὰν προσδεχόμενον , μή με , εἶπεν , ἀφαιροῦ τὸ ἀνίκητον , εὐεργεσίας καὶ χάριτος ἡττώμενον .
ληφθέντων δὲ πολλῶν αἰχμαλώτων , ἐπίπρασκεν αὐτοὺς ἀνεσταλμένῳ τῷ χιτῶνι καθήμενος οὐκ εὐπρεπῶς ·
εἷς οὖν τῶν πωλουμένων ἀνεβόησε , φεῖσαί μου , Φίλιππε , πατρικὸς γάρ εἰμί σου φίλος ἐρωτήσαντος δὲ τοῦ Φιλίππου , πόθεν , ἄνθρωπε , γενόμενος καὶ πῶς 0 ;
ἐγγύς , ἔφη , φράσαι σοι βούλομαι προσελθών .
ὡς οὖν προσήχθη , μικρόν , ἔφη , κατωτέρω τὴν χλαμύδα ποίησον , ἀσχημονεῖς γὰρ οὕτω καθήμενος ·
καὶ ὁ Φίλιππος , ἄφετε αὐτόν , εἶπεν , ἀληθῶς γὰρ εὔνους ὢν καὶ φίλος ἐλάνθανεν .
ἐπεὶ δὲ ὑπό τινος ξένου κληθεὶς ἐπὶ δεῖπνον ἐν ὁδῷ πολλοὺς ἐπήγετο καὶ τὸν ξένον ἑώρα θορυβούμενον , ἦν γάρ οὐχ ἱκανὰ τὰ παρεσκευασμένα , προπέμπων τῶν φίλων ἑκάστῳ , πλακοῦντι χώραν ἐκέλευεν ἀπολείπειν ·
οἱ δὲ πειθόμενοι καὶ προσδοκῶντες οὐκ ἤσθιον πολλά , καὶ πᾶσιν οὕτως ἤρκεσεν .
ἱππάρχου τοῦ Εὐβοέως ἀποθανόντος , δῆλος ἦν βαρέως φέρων ·
εἰπόντος δέ τινος , ἀλλὰ μὴν ὡραῖος ὢν ἐκεῖνος ἀποτέθνηκεν , ἑαυτῷ γε , εἶπεν , ἐμοὶ δὲ ταχέως 0 1 ·
ἔφθη γὰρ τελευτῆσαι πρὶν ἢ παρ ἐμοῦ χάριν ἀξίαν τῆς φιλίας ἀπολαβεῖν .
πυθόμενος δ ἐγκαλεῖν αὐτῷ τὸν Ἀλέξανδρον , ὅτι παῖδας ἐκ πλειόνων ποιεῖται γυναικῶν , οὐκοῦν , ἔφη , πολλοὺς ἔχων περὶ τῆς βασιλείας ἀνταγωνιστὰς γενοῦ καλὸς κ ἀγαθός , ἵνα μὴ δι ἐμὲ τῆς βασιλείας τύχῃς ἀλλὰ διὰ σεαυτόν .
ἐκέλευε δ αὐτὸν Ἀριστοτέλει προσέχειν καὶ φιλοσοφεῖν , ὅπως , ἔφη , μὴ πολλὰ τοιαῦτα πράξῃς , ἐφ οἷς ἐγὼ πεπραγμένοις μεταμέλομαι .
τῶν δὲ Ἀντιπάτρου φίλων τινὰ κατατάξας εἰς τοὺς δικαστάς , εἶτα τὸν πώγωνα βαπτόμενον αἰσθανόμενος καὶ τὴν κεφαλήν , ἀνέστησεν εἰπὼν τὸν ἄπιστον ἐν θριξὶ μὴ νομίζειν ἀξιόπιστον ἐν πράγμασιν .
μαχαίτᾳ δέ τινα κρίνων δίκην καὶ ὑπονυστάζων οὐ πάνυ προσεῖχε τοῖς δικαίοις ἀλλὰ κατέκρινεν ἐκείνου δὲ ἀναβοήσαντος ἐκκαλεῖσθαι τὴν κρίσιν , διοργισθεὶς ἐπὶ τίνα ;
εἶπε ·
καὶ ὁ Μαχαίτας , ἐπὶ σέ , βασιλεῦ , αὐτόν , ἂν ἐγρηγορὼς καὶ προσέχων ἀκούῃς 0 .
τότε μὲν οὖν ἀνέστη ·
γενόμενος δὲ μᾶλλον ἐφ ἑαυτῷ καὶ γνοὺς ἀδικούμενον τὸν Μαχαίταν τὴν μὲν κρίσιν οὐκ ἔλυσε , τὸ δὲ τίμημα τῆς δίκης αὐτὸς ἐξέτεισεν .
ἐπεὶ δὲ Ἅρπαλος ὑπὲρ συγγενοῦς καὶ οἰκείου Κράτητος ἀδικημάτων δίκην ἔχοντος ἠξίου τὴν ζημίαν εἰσενεγκεῖν ἀφεθῆναι δὲ τῆς κρίσεως , ἵνα μὴ λοιδορηθῇ , βέλτιόν ἐστιν , εἶπε , τοῦτον αὐτὸν ἢ ἡμᾶς διὰ τοῦτον κακῶς ἀκούειν 0 .
ἀγανακτούντων δὲ τῶν φίλων , ὅτι συρίττουσιν αὐτὸν ἐν Ὀλυμπίοις εὖ πεπονθότες οἱ Πελοποννήσιοι , τί οὖν , εἶπεν , ἐὰν κακῶς πάθωσι 0 ;
κοιμηθεὶς δὲ πλείονα χρόνον ἐπὶ στρατείας εἶτα διαναστάς , ἀσφαλῶς , εἶπεν , ἐκάθευδον Ἀντίπατρος γὰρ ἐγρηγόρει .
πάλιν δὲ ἡμέρας καθεύδοντος αὐτοῦ καὶ τῶν ἠθροισμένων ἐπὶ θύραις Ἑλλήνων ἀγανακτούντων καὶ ἐγκαλούντων , ὁ Παρμενίων , μὴ θαυμάσητε ,  εἶπεν , εἰ καθεύδει νῦν Φίλιππος ·
ὅτε γὰρ ἐκαθεύδετε ὑμεῖς , οὗτος ἐγρηγόρει .
ψάλτην δέ τινα βουλομένου παρὰ δεῖπνον ἐπανορθοῦν αὐτοῦ καὶ λαλεῖν περὶ κρουμάτων , ὁ ψάλτης , μὴ γένοιτό σοι , εἶπεν , ὦ βασιλεῦ , κακῶς οὕτως , ἵνα ταῦτα ἐμοῦ βέλτιον εἰδῇς .
ἐπεὶ δὲ διενεχθέντος αὐτοῦ πρὸς Ὀλυμπιάδα τὴν γυναῖκα καὶ τὸν υἱὸν ἧκε Δημάρατος ὁ Κορίνθιος , ἐπυνθάνετο πῶς πρὸς ἀλλήλους ἔχουσιν οἱ Ἕλληνες καὶ ὁ Δημάρατος , πάνυ γοῦν , ἔφη , σοὶ περὶ τῆς τῶν Ἑλλήνων ὁμονοίας ὁ λόγος ἐστίν , οὕτω πρὸς σὲ τῶν οἰκειοτάτων ἐχόντων .
ὁ δὲ συμφρονήσας ἐπαύσατο τῆς ὀργῆς καὶ διηλλάγη πρὸς αὐτούς .
πρεσβύτιδος δὲ πενιχρᾶς ἀξιούσης ἐπ αὐτοῦ κριθῆναι καὶ πολλάκις ἐνοχλούσης , ἔφη μὴ σχολάζειν ἡ δὲ πρεσβῦτις ἐκκραγοῦσα , καὶ μὴ βασίλευε , εἶπεν .
ὁ δὲ θαυμάσας τὸ ῥηθὲν οὐ μόνον ἐκείνης ἀλλὰ καὶ τῶν ἄλλων εὐθὺς διήκουσεν .
ἀλέξανδρος ἔτι παῖς ὤν , πολλὰ τοῦ Φιλίππου κατορθοῦντος , οὐκ ἔχαιρεν , ἀλλὰ πρὸς τοὺς συντρεφομένους ἔλεγε παῖδας , ἐμοὶ δὲ ὁ πατὴρ οὐδὲν ἀπολείψει .
τῶν δὲ παίδων λεγόντων ὅτι σοὶ ταῦτα κτᾶται τί δὲ ὄφελος , εἶπεν , ἐὰν ἔχω μὲν πολλὰ πράξω δὲ μηδέν 0 ;
ἐλαφρὸς δὲ ὢν καὶ ποδώκης καὶ παρακαλούμενος ὑπὸ τοῦ πατρὸς Ὀλύμπια δραμεῖν στάδιον , εἴγε , ἔφη , βασιλεῖς ἕξειν ἔμελλον ἀνταγωνιστάς .
ἀχθείσης δὲ παιδίσκης πρὸς αὐτὸν ὡς συναναπαυσομένης περὶ ἑσπέραν βαθεῖαν , ἠρώτησεν ὅ τι τηνικαῦτα 0 ·
τῆς δὲ εἰπούσης , περιέμενον γὰρ τὸν ἄνδρα κατακλῖναι , πικρῶς ἐπετίμησε τοῖς παισὶν ὡς μικροῦ δι αὐτοὺς μοιχὸς γενόμενος .
ἐπιθυμιῶντι δὲ τοῖς θεοῖς ἀφειδῶς αὐτῷ καὶ πολλάκις ἐπιδραττομένῳ τοῦ λιβανωτοῦ , παρὼν Λεωνίδης ὁ παιδαγωγός , οὕτως , εἶπεν , ὦ παῖ , δαψιλῶς ἐπιθυμιάσεις , ὅταν τῆς λιβανωτοφόρου κρατήσῃς .
ὡς οὖν ἐκράτησεν , ἔπεμψεν ἐπιστολὴν πρὸς αὐτὸν ἀπέσταλκά σοι τάλαντα ἑκατὸν λιβανωτοῦ καὶ κασίας , ἵνα μηκέτι μικρολογῇ περὶ τοὺς θεούς , εἰδὼς ὅτι καὶ τῆς ἀρωματοφόρου κρατοῦμεν .
μέλλων δὲ τὴν ἐπὶ Γρανίκῳ μάχην μάχεσθαι παρεκάλει τοὺς Μακεδόνας ἀφθόνως δειπνεῖν καὶ πάντα φέρειν εἰς μέσον , ὡς αὔριον δειπνήσοντας ἐκ τῶν πολεμίων .
περίλλου δέ τινος τῶν φίλων αἰτήσαντος προῖκα τοῖς θυγατρίοις , ἐκέλευσε πεντήκοντα τάλαντα λαβεῖν ·
αὐτοῦ δὲ φήσαντος ἱκανὰ εἶναι , δέκα , σοί γε , ἔφη , λαβεῖν , ἐμοὶ δ οὐχ ἱκανὰ δοῦναι 0 .
ἀναξάρχῳ δὲ τῷ φιλοσόφῳ δοῦναι τὸν διοικητὴν ἐκέλευσεν ὅσον ἂν αἰτήσῃ ·
τοῦ δὲ διοικητοῦ φήσαντος ὡς ἑκατὸν αἰτεῖ τάλαντα , καλῶς , ἔφη , ποιεῖ γινώσκων ὅτι φίλον ἔχει καὶ δυνάμενον τηλικαῦτα δωρεῖσθαι , καὶ βουλόμενον .
ἐν δὲ τῇ Μιλήτῳ πολλοὺς ἀνδριάντας ἀθλητῶν θεασάμενος Ὀλύμπια καὶ Πύθια νενικηκότων , καὶ ποῦ τὰ τηλικαῦτα , ἔφη , ἦν σώματα , ὅτε οἱ βάρβαροι ὑμῶν τὴν πόλιν ἐπολιόρκουν ;
τῆς δὲ τῶν Καρῶν βασιλίσσης Ἄδας ὄψα καὶ πέμματα παρεσκευασμένα περιττῶς διὰ δημιουργῶν καὶ μαγείρων φιλοτιμουμένης ἀεὶ πέμπειν πρὸς αὐτόν , ἔφη κρείττονας ἔχειν αὐτὸς ὀψοποιούς , πρὸς μὲν ἄριστον τὴν νυκτοπορίαν πρὸς δὲ δεῖπνον τὴν ὀλιγαριστίαν 0 .
ἐπεὶ δὲ παρεσκευασμένων πάντων πρὸς μάχην , ἠρώτησαν οἱ στρατηγοὶ μή τι πρὸς τούτοις ἕτερον 0 ;
οὐδέν , εἶπεν , ἢ ξυρᾶν τὰ γένεια τῶν Μακεδόνων θαυμάσαντος δὲ τοῦ Παρμενίωνος , οὐκ οἶδας , εἶπεν , ὅτι βελτίων οὐκ ἔστιν ἐν μάχαις λαβὴ πώγωνος ;
δαρείου δὲ διδόντος αὐτῷ μύρια τάλαντα καὶ τὴν Ἀσίαν νείμασθαι πρὸς αὐτὸν ἐπίσης , καὶ Παρμενίωνος εἰπόντος , ἔλαβον ἂν εἰ Ἀλέξανδρος ἤμην , κ ἀγὼ νὴ Δία , εἶπεν , εἰ Παρμενίων ἤμην .
ἀπεκρίνατο δὲ Δαρείῳ μή τε τὴν γῆν ἡλίους δύο μή τε τὴν Ἀσίαν δύο βασιλεῖς ὑπομένειν .
μέλλοντι δὲ αὐτῷ περὶ τῶν ὅλων ἐν Ἀρβήλοις κινδυνεύειν πρὸς ἑκατὸν μυριάδας ἀντιτεταγμένας προσῄεσαν οἱ φίλοι , τῶν στρατιωτῶν κατηγοροῦντες ὡς ἐν ταῖς σκηναῖς διαλαλούντων καὶ συντιθεμένων , ὅπως μηδὲν τῶν λαφύρων εἰς τὸ βασιλικὸν ἀνοίσουσιν ἀλλ αὐτοὶ κερδανοῦσιν .
ὁ δὲ μειδιάσας , ἀγαθά , φησίν , ἀγγέλλετε ·
νικᾶν γὰρ ἀνδρῶν οὐ φεύγειν παρεσκευασμένων ἀκούω διαλογισμούς .
καὶ προσιόντες αὐτῷ πολλοὶ τῶν στρατιωτῶν ἔλεγον ὦ βασιλεῦ , θάρρει καὶ μὴ φοβοῦ τὸ πλῆθος τῶν πολεμίων , αὐτὸν γὰρ ἡμῶν τὸν γράσον οὐχ ὑπομενοῦσι .
παραταττομένου δὲ τοῦ στρατεύματος ἰδών τινα τῶν στρατιωτῶν τὸ ἀκόντιον ἐναγκυλούμενον ἐξέωσε τῆς φάλαγγος ὡς ἄχρηστον , ὃς παρασκευάζεται δὴ νῦν , ὅτε χρῆσθαι δεῖ τοῖς ὅπλοις .
ἐπιστολὴν δὲ παρὰ τῆς μητρὸς ἀναγινώσκων ἀπορρήτους κατ Ἀντιπάτρου διαβολὰς ἔχουσαν , ἅμα τοῦ Ἡφαιστίωνος ὥσπερ εἰώθει συναναγινώσκοντος , οὐκ ἐκώλυσεν ὡς δὲ ἀνέγνω τὸν δακτύλιον ἀφελόμενος τὸν ἑαυτοῦ τῷ στόματι τῷ ἐκείνου τὴν σφραγῖδα ἐπέθηκεν .
ἐν δὲ Ἄμμωνος ὑπὸ τοῦ προφήτου παῖς Διὸς προσαγορευθεὶς οὐδέν γε , ἔφη , θαυμαστόν , πάντων μὲν γὰρ ὁ Ζεὺς φύσει πατήρ ἐστιν , ἑαυτοῦ δὲ ποιεῖται τοὺς ἀρίστους 0 .
τοξεύματι δὲ πληγεὶς εἰς τὸ σκέλος , ὡς πολλοὶ συνέδραμον τῶν πολλάκις εἰωθότων αὐτὸν θεὸν προσαγορεύειν , διαχυθεὶς τῷ προσώπῳ , τουτὶ μὲν αἷμα , εἶπεν , ὡς ὁρᾶτε , καὶ οὐκ ἰχώρ , οἷόσπέρ τε ῥέει μακάρεσσι θεοῖσιν 0 .
ἐπαινούντων δὲ ἐνίων τοῦ Ἀντιπάτρου τὴν εὐτέλειαν ὡς ἀθρύπτως διαιτωμένου καὶ αὐστηρῶς , ἔξωθεν , εἶπεν , Ἀντίπατρος λευκοπάρυφός ἐστι , τὰ δὲ ἔνδον ὁλοπόρφυρος 0 .
ἐν δὲ χειμῶνι καὶ ψύχει τῶν φίλων τινὸς ἑστιῶντος αὐτόν , ἐσχάραν δὲ μικρὰν καὶ πῦρ ὀλίγον εἰσενέγκαντος , ἢ ξύλα ἢ λιβανωτὸν εἰσενεγκεῖν ἐκέλευσεν .
ἀντιπατρίδου δὲ καλὴν ψάλτριαν ἐπὶ τὸ δεῖπνον ἀγαγόντος , κινηθεὶς τῇ ὄψει πρὸς αὐτὴν ὁ Ἀλέξανδρος ἠρώτησε τὸν Ἀντιπατρίδην , μή τι τυγχάνοι τῆς γυναικὸς ἐρῶν ·
ἐκείνου δὲ ὁμολογήσαντος , ὦ μιαρέ , εἶπεν ,  οὐκ ἀπάξεις εὐθὺς ἐκ τοῦ συμποσίου τὴν γυναῖκα ;
πάλιν δὲ Πύθωνα τὸν Εὐίου τοῦ αὐλητοῦ ἐρώμενον Κάσανδρος ἐβιάζετο φιλῆσαι ·
τὸν οὖν Εὔιον ὁρῶν ἀχθόμενον ἀνεπήδησε μετ ὀργῆς ἐπὶ τὸν Κάσανδρον , κεκραγώς , ἀλλ οὐ δ ἐρασθῆναί τινος ἔξεστι δι ὑμᾶς .
ἀποστέλλοντος δὲ αὐτοῦ τῶν Μακεδόνων τοὺς νοσώδεις καὶ ἀναπήρους ἐπὶ θάλατταν , ἐνεδείχθη τις εἰς τοὺς νοσοῦντας ἀπογεγραμμένος ἑαυτὸν οὐ νοσῶν .
ἐπεὶ οὖν εἰς ὄψιν ἀχθεὶς καὶ ἀνακρινόμενος ὡμολόγησε προφασίζεσθαι δι ἔρωτα Τελεσίππας ἀπιούσης ἐπὶ θάλατταν , ἠρώτησεν ὁ Ἀλέξανδρος , πρὸς τίνα δεῖ περὶ τῆς Τελεσίππας διαλέγεσθαι ·
πυθόμενος δὲ ἐλευθέραν οὖσαν , οὐκοῦν , ἔφη , ὦ Ἀντιγένη , πείθωμεν τὴν Τελεσίππαν , ἵνα μείνῃ μεθ ἡμῶν βιάζεσθαι γὰρ ἐλευθέραν οὖσαν οὐχ ἡμέτερον .
τῶν δὲ μισθοφορούντων Ἑλλήνων παρὰ τοῖς πολεμίοις ὑποχειρίων γενομένων , τοὺς μὲν Ἀθηναίους ἐκέλευσεν ἐν πέδαις φυλάττειν ὅτι τροφὴν ἔχοντες ἐκ δημοσίου μισθοφοροῦσι καὶ τοὺς Θετταλοὺς ὅτι γῆν ἀρίστην κεκτημένοι οὐ γεωργοῦσι ·
τοὺς δὲ Θηβαίους ἀφῆκεν εἰπὼν ὅτι μόνοις τούτοις οὔ τε πόλις οὔ τε χώρα δι ἡμᾶς ἀπολέλειπται .
τῶν δὲ Ἰνδῶν τὸν ἄριστα τοξεύειν δοκοῦντα καὶ λεγόμενον διὰ δακτυλίου τὸν ὀιστὸν ἀφιέναι λαβὼν αἰχμάλωτον ἐκέλευσεν ἐπιδείξασθαι , καὶ μὴ βουλόμενον ὀργισθεὶς ἀνελεῖν προσέταξε ·
ἐπεὶ δὲ ἀγόμενος ὁ ἄνθρωπος ἔλεγε πρὸς τοὺς ἄγοντας , ὅτι πολλῶν ἡμερῶν οὐ μεμελέτηκε καὶ ἐφοβήθη διαπεσεῖν , ἀκούσας ὁ Ἀλέξανδρος ἐθαύμασε καὶ ἀπέλυσε μετὰ δώρων αὐτόν , ὅτι μᾶλλον ἀποθανεῖν ὑπέμεινεν ἢ τῆς δόξης ἀνάξιος φανῆναι .
ἐπεὶ δὲ Ταξίλης , εἷς τῶν Ἰνδῶν βασιλεὺς ὤν , ἀπαντήσας προεκαλεῖτο μὴ μάχεσθαι μη δὲ πολεμεῖν Ἀλέξανδρον , ἀλλ εἰ μέν ἐστιν ἥττων , εὖ πάσχειν , εἰ δὲ βελτίων , εὖ ποιεῖν , ἀπεκρίνατο περὶ αὐτοῦ τούτου μαχητέον εἶναι , πότερος εὖ ποιῶν περιγένηται 0 .
περὶ δὲ τῆς λεγομένης Ἀόρνου πέτρας ἐν Ἰνδοῖς ἀκούσας ὅτι τὸ μὲν χωρίον δυσάλωτὸν ἐστιν , ὁ δὲ ἔχων αὐτὸ δειλός ἐστι νῦν , ἔφη , τὸ χωρίον εὐάλωτόν ἐστιν .
ἐπεὶ δὲ ἄλλος ἔχων πέτραν ἄληπτον δοκοῦσαν εἶναι ἐνεχείρισεν ἑαυτὸν μετὰ τῆς πέτρας τῷ Ἀλεξάνδρῳ , καὶ τῆς δυνάμεως ἐκέλευσεν ἄρχειν καὶ προσέθηκε χώραν , εἰπὼν ὅτι φρονεῖν μοι δοκεῖ ὁ ἄνθρωπος , ἀνδρὶ μᾶλλον ἀγαθῷ πιστεύσας ἑαυτὸν ἢ ὀχυρῷ τόπῳ 0 .
μετὰ δὲ τὴν τῆς πέτρας ἅλωσιν τῶν φίλων λεγόντων ὑπερβεβληκέναι τὸν Ἡρακλέα ταῖς πράξεσιν , ἀλλ ἐγώ , εἶπε , τὰς ἐμὰς πράξεις μετὰ τῆς ἡγεμονίας ἑνὸς οὐ νομίζω ῥήματος ἀνταξίας εἶναι τοῦ Ἡρακλέους .
τῶν δὲ φίλων τινὰς αἰσθόμενος ἐν τῷ κυβεύειν οὐ παίζοντας ἐζημίωσε .
τῶν δὲ πρώτων φίλων καὶ κρατίστων τιμᾶν μὲν ἐδόκει Κρατερὸν μάλιστα πάντων , φιλεῖν δὲ Ἡφαιστίωνα .
κρατερὸς μὲν γάρ , ἔφη , φιλοβασιλεύς ἐστιν , Ἡφαιστίων δὲ φιλαλέξανδρος 0 .
ξενοκράτει δὲ τῷ φιλοσόφῳ πεντήκοντα τάλαντα πέμψας , ὡς οὐκ ἐδέξατο μὴ δεῖσθαι φήσας , ἠρώτησεν εἰ μη δὲ φίλον ἔχει Ξενοκράτης ·
ἐμοὶ μὲν γάρ , ἔφη , μόλις ὁ Δαρείου πλοῦτος εἰς τοὺς φίλους ἤρκεσεν .
ἐπεὶ δὲ Πῶρος ἐρωτηθεὶς ὑπ αὐτοῦ μετὰ τὴν μάχην , πῶς σοι χρήσωμαι 0 ;
βασιλικῶς , εἶπε , καὶ προσερωτηθείς , καὶ μή τι ἄλλο 0 ;
πάντα , εἶπεν , ἐν τῷ  βασιλικῶς  ἔνεστι θαυμάσας καὶ τὴν σύνεσιν αὐτοῦ καὶ τὴν ἀνδραγαθίαν πλείονα χώραν ἧς πρότερον εἶχε προσέθηκε , πυθόμενος δὲ ὑπό τινος λοιδορεῖσθαι , βασιλικόν , ἔφη , ἐστὶν εὖ ποιοῦντα κακῶς ἀκούειν .
ἀποθνῄσκων δὲ πρὸς τοὺς ἑταίρους ἀπιδὼν ἔφη , μέγαν ὁρῶ μου τὸν ἐπιτάφιον ἐσόμενον .
τελευτήσαντος δὲ αὐτοῦ Δημάδης ὁ ῥήτωρ ὅμοιον ἔφη διὰ τὴν ἀναρχίαν ὁρᾶσθαι τὸ στρατόπεδον τῶν Μακεδόνων ἐκτετυφλωμένῳ τῷ Κύκλωπι .
πτολεμαῖος ὁ Λάγου τὰ πολλὰ παρὰ τοῖς φίλοις ἐδείπνει καὶ ἐκάθευδεν εἰ δέ ποτε δειπνίζοι , τοῖς ἐκείνων ἐχρῆτο μεταπεμπόμενος ἐκπώματα καὶ στρώματα καὶ τραπέζας ·
αὐτὸς δὲ οὐκ ἐκέκτητο πλείω τῶν ἀναγκαίων , ἀλλὰ τοῦ πλουτεῖν ἔλεγε τὸ πλουτίζειν εἶναι βασιλικώτερον .
ἀντίγονος εἰσέπραττε χρήματα συντόνως ·
εἰπόντος δέ τινος , ἀλλ οὐκ Ἀλέξανδρος ἦν τοιοῦτος , εἰκότως , εἶπεν , ἐκεῖνος μὲν γὰρ ἐθέριζε τὴν Ἀσίαν , ἐγὼ δὲ καλαμῶμαι 0 .
τῶν δὲ στρατιωτῶν ἰδών τινας ἐν τοῖς θώραξι καὶ τοῖς κράνεσι σφαιρίζοντας ἥσθη , καὶ τοὺς ἡγεμόνας αὐτῶν μετεπέμπετο ἐπαινέσαι βουλόμενος ·
ὡς δὲ ἤκουσεν ὅτι πίνουσιν , τὰς ἐκείνων ἡγεμονίας τοῖς στρατιώταις ἔδωκε .
θαυμαζόντων δὲ πάντων ὅτι γέρων γενόμενος ἠπίως ἐχρῆτο καὶ πράως τοῖς πράγμασι , πρότερον μὲν γάρ , εἶπε , δυνάμεως ἐδεόμην , νῦν δὲ δόξης καὶ εὐνοίας .
πρὸς δὲ τὸν υἱὸν Φίλιππον πυθόμενον πλειόνων παρόντων , πότε μέλλομεν ἀναζευγνύναι ;
τί δέδοικας ;
εἶπε , μὴ μόνος τῆς σάλπιγγος οὐκ ἀκούσῃς ;
σπουδάσαντος δὲ τοῦ νεανίσκου λαβεῖν κατάλυσιν παρὰ γυναικὶ χήρᾳ τρεῖς ἐχούσῃ θυγατέρας εὐπρεπεῖς , καλέσας τὸν ἐπὶ τῶν ξενίων εἶπεν , οὐκ ἐξάξεις μου τὸν υἱὸν ἀπὸ τῆς στενοχωρίας ;
νοσήσας δὲ μακρὰν νόσον ὡς ἀνέρρωσεν , οὐδέν , ἔφη , χεῖρον 0 ·
ὑπέμνησε γὰρ ἡμᾶς ἡ νόσος μὴ μέγα φρονεῖν ὡς ὄντας θνητούς .
ἑρμοδότου δὲ αὐτὸν ἐν τοῖς ποιήμασιν Ἡλίου παῖδα γράψαντος , οὐ ταῦτά μοι , ἔφη , σύνοιδεν ὁ λασανοφόρος .
εἰπόντος δέ τινος ὅτι πάντα καλὰ καὶ δίκαια τοῖς βασιλεῦσι , ναὶ μὰ Δία , εἶπε , τοῖς τῶν βαρβάρων 0 1 ·
ἡμῖν δὲ μόνα καλὰ τὰ καλὰ καὶ μόνα δίκαια τὰ δίκαια 0 .
μαρσύου τοῦ ἀδελφοῦ δίκην ἔχοντος , ἀξιοῦντος δὲ τὴν κρίσιν αὐτῷ γενέσθαι κατ οἰκίαν , ἔσται μὲν οὖν , εἶπεν , ἐν τῇ ἀγορᾷ καὶ πάντων ἀκουόντων εἰ μηδὲν ἀδικοῦμεν .
ἐπεὶ δέ ποτε χειμῶνος ἐν τόποις σπανίζουσι τῶν ἐπιτηδείων ἠνάγκασε καταζεῦξαι καὶ τῶν στρατιωτῶν τινες ἐλοιδόρουν αὐτὸν ἀγνοοῦντες ὅτι πλησίον ἐστίν , τῇ βακτηρίᾳ τὴν σκηνὴν διαστείλας οἰμώξετε , εἶπεν , εἰ μὴ μακρότερον ἀποστάντες λοιδορήσετε ἡμᾶς .
ἀριστοδήμου δὲ τῶν φίλων τινὸς ἐκ μαγείρου γεγονέναι δοκοῦντος , συμβουλεύοντος δὲ αὐτῷ τῶν ἀναλωμάτων καὶ τῶν δωρεῶν ἀφαιρεῖν , οἱ λόγοι σου , εἶπεν , ὦ Ἀριστόδημε , περιζώματος ὄζουσιν .
ἀθηναίων δὲ δοῦλον αὐτοῦ τιμώμενον εἰς τὴν πολιτείαν ὡς ἐλεύθερον ἐγγραψάντων , οὐκ ἄν , , εἶπεν , ἐβουλόμην ἕνα Ἀθηναῖον ὑπ ἐμοῦ μαστιγοῦσθαι .
νεανίσκου δέ τινος τῶν Ἀναξιμένους τοῦ ῥήτορος μαθητῶν λόγον ἐσκεμμένον ἐκ παρασκευῆς εἰπόντος ἐπ αὐτοῦ , βουλόμενός τι μαθεῖν ἠρώτησεν ·
ἀποσιωπήσαντος δὲ τοῦ νεανίσκου , τί λέγεις ;
εἶπεν , ἢταῦτ ἐστὶ τ ἀν δέλτοισιν ἐγγεγραμμένα ;
ἑτέρου δὲ ῥήτορος ἀκούων λέγοντος ὅτι χιονοβόλος ἡ ὥρα γενομένη λιποβοτανεῖν ἐποίησε τὴν χώραν , οὐ παύσῃ μοι , εἶπεν , ὡς ὄχλῳ χρώμενος ;
θρασύλλου δὲ τοῦ κυνικοῦ δραχμὴν αἰτήσαντος αὐτόν , ἀλλ οὐ βασιλικόν , ἔφη , τὸ δόμα 0 ·
τοῦ δὲ εἰπόντος , οὐκοῦν τάλαντον δός μοι , ἀλλ οὐ κυνικόν , ἔφη , τὸ λῆμμα 0 .
πέμπων δὲ Δημήτριον τὸν υἱὸν μετὰ νεῶν πολλῶν καὶ δυνάμεων ἐλευθερώσοντα τοὺς Ἕλληνας ἔλεγε τὴν δόξαν ὥσπερ ἀπὸ σκοπῆς τῆς Ἑλλάδος εἰς τὴν οἰκουμένην πυρσεύεσθαι 0 .
ἀνταγόρου δὲ τοῦ ποιητοῦ γόγγρον ἕψοντος καὶ αὐτοῦ τὴν λοπάδα σείοντος , ἐπιστὰς ἐξόπισθεν , οἴει , φησί , τὸν Ὅμηρον , ὦ Ἀνταγόρα , γόγγρον ἕψειν τὰς τοῦ Ἀγαμέμνονος γράφοντα πράξεις ;
καὶ ὁ Ἀνταγόρας , σὺ δέ , εἶπεν , ὦ βασιλεῦ , τὸν Ἀγαμέμνονα νομίζεις πράττοντα τὰς πράξεις ἐκείνας πολυπραγμονεῖν , εἴ τις ἐν τῷ στρατοπέδῳ γόγγρον ἕψει ;
ἐπεὶ δ ὄναρ ἰδὼν χρυσοῦν θέρος ἐξαμῶντα Μιθριδάτην ἐβουλεύσατο κτεῖναι , καὶ Δημητρίῳ τῷ υἱῷ φράσας ὥρκωσε σιωπήσειν , παραλαβὼν τὸν Μιθριδάτην ὁ Δημήτριος καὶ συμπεριπατῶν παρὰ θάλατταν ἐν τῷ αἰγιαλῷ κατέγραψε τῷ σαυρωτῆρι τοῦ δόρατος , φεῦγε , Μιθριδᾶτα .
ἐκεῖνος δὲ νοήσας ἔφυγεν εἰς Πόντον κ ἀκεῖ βασιλεύων διετέλεσε .
ῥοδίους δὲ πολιορκῶν ὁ Δημήτριος ἔλαβεν ἔν τινι προαστείῳ πίνακα Πρωτογένους τοῦ ζωγράφου τὸν Ἰάλυσον γράφοντος ἐπικηρυκευσαμένων δὲ τῶν Ῥοδίων καὶ φείσασθαι τοῦ πίνακος παρακαλούντων , ἔφη μᾶλλον ἂν τὰς τοῦ πατρὸς εἰκόνας  τὴν γραφὴν ἐκείνην διαφθεῖραι .
σπεισάμενος δὲ τοῖς Ῥοδίοις τὴν ἑλέπολιν ἀπέλιπε παρ αὐτοῖς , ὑπόδειγμα τῆς αὑτοῦ μεγαλουργίας ἐκείνων δὲ ἀνδρείας ἐσομένην .
ἀποστάντων δὲ τῶν Ἀθηναίων , ἑλὼν τὴν πόλιν ἤδη κακῶς ὑπὸ σιτοδείας ἔχουσαν , εὐθὺς ἐκκλησίας αὐτῷ συναχθείσης , ἐπέδωκε δωρεὰν σῖτον αὐτοῖς ·
δημηγορῶν δὲ περὶ τούτων ἐβαρβάρισε ·
τῶν δὲ καθημένων τινὸς ὡς ἔδει τὸ ῥῆμα λεχθῆναι παραφωνήσαντος , οὐκοῦν , ἔφη , καὶ τῆς ἐπανορθώσεως ταύτης ἄλλους ὑμῖν πεντακισχιλίους ἐπιδίδωμι μεδίμνους .
ἀντίγονος ὁ δεύτερος , Δημητρίου τοῦ πατρὸς ἁλόντος καὶ πέμψαντός τινα τῶν φίλων καὶ κελεύοντος μὴ προσέχειν , ἄν τι γράφῃ βιασθεὶς ὑπὸ Σελεύκου , μη δὲ παραχωρεῖν τῶν πόλεων , αὐτὸς ἔγραψε πρὸς Σέλευκον ἐξιστάμενος αὐτῷ τῆς ἀρχῆς ἁπάσης καὶ παραδιδοὺς ὅμηρον ἑαυτὸν ἐπὶ τῷ τὸν πατέρα Δημήτριον ἀπολυθῆναι .
μέλλων δὲ ναυμαχεῖν πρὸς τοὺς Πτολεμαίου στρατηγούς , εἰπόντος τοῦ κυβερνήτου πολὺ πλείονας εἶναι τὰς τῶν πολεμίων ναῦς , ἐμὲ δέ , ἔφη , αὐτὸν παρόντα πρὸς πόσας ἀντιτάττεις 0 ;
ὑποχωρῶν δέ ποτε τοῖς πολεμίοις ἐπερχομένοις οὐκ ἔφη φεύγειν , ἀλλὰ διώκειν τὸ συμφέρον ὀπίσω κείμενον .